Diari Oficial de la Generalitat Valenciana


Sumari del DOGV 9110, del 18-06-2021 (2021/6244)

RESOLUCIÓ d'1 de juny de 2021, de la Universitat Jaume I, per la qual nomena professora contractada doctora en l'àrea d'Economia Financera i Comptabilitat.
-----------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6244


Data del document
:   01-06-2021

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * funcionari

RESOLUCIÓ d'1 de juny de 2021, de la Universitat Jaume I, per la qual nomena professora contractada doctora en l'àrea d'Economia Financera i Comptabilitat. [2021/6244]  
Amb data 31 de maig de 2021, la professora María Amparo Maset Llaudes, amb DNI \*\*\*1088\*\*, ha rebut l'avaluació positiva de l'Agència Valenciana d'Avaluació i Prospectiva per a la figura contractual de professora contractada doctora.  
La disposició addicional tercera de la Llei orgànica 4/2007, de 12 d'abril (BOE 13.04.2007), que modifica la Llei orgànica 6/2001, de 21 de desembre, d'universitats, estableix:  
«Els qui a l'entrada en vigor d'aquesta Llei estiguen contractats com a professores i professors col·laboradors d'acord amb la Llei orgànica 6/2001, de 21 de desembre, d'universitats, podran continuar en l'exercici de les seues funcions docents i investigadores.  
Així mateix, els qui estiguen contractats com a col·laboradors amb caràcter indefinit, posseïsquen el títol de doctor o l'obtinguen després de l'entrada en vigor d'aquesta Llei i reben l'avaluació positiva a què es refereix l'apartat a de l'article 52, accediran directament a la categoria de professora o professor contractat doctor, en les seues pròpies places.»  
Vist que la interessada compleix els requisits establits d'acord amb el que es disposa en la citada disposició addicional, i en virtut de les competències que li atorguen l'article 70.1.p, dels Estatuts de la Universitat Jaume I de Castelló, aquest Rectorat, resolc:  
Nomenar María Amparo Maset Llaudes, amb DNI \*\*\*1088\*\*, professora contractada doctora en l'àrea de coneixement d'Economia Financera i Comptabilitat, adscrita al Departament de Finances i Comptabilitat.  
Data d'efectes del canvi del contracte: 1 de juny de 2021.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu, davant del Jutjat Contenciós Administratiu de Castelló de la Plana, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors des de l'endemà de la notificació.  
No obstant l'anterior, es pot interposar un recurs de reposició davant de la rectora en el termini d'un mes comptador des de l'endemà de la notificació; en aquest cas no es podrà interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 123 i següent de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 1 de juny de 2021.- El vicerector d'Ordenació Acadèmica i Professorat, en virtut de les competències delegades per la rectora mitjançant resolució de 12 de juny de 2018 (DOGV 14.06.2018): José Joaquín Gual Arnau.